open-index/open-wikipedia-markdown huggingface dataset:
507 f.Kr.

## Fødsler
* Lu Ban (d. 440 f.Kr.), en kinesisk snekker, ingeniør, filosof, oppfinner, militærteoretiker og statsmenn.

## Dødsfall
* Kleisthenes, en athensk adelsmann av alkmaionidenes slekt.
Samdrift

**Samdrift** er et organisert samarbeid der to eller flere gårdbrukere går sammen om felles drift og/eller produksjon.

En godkjenning fra Statens landbruksforvaltning kreves for etablering av samdrift. Det er satt opp klare regler og retningslinjer for etablering, de lokale landbrukskontorene gir veiledning. Brukene er fortsatt selvstendige enheter, samarbeidet er tidsbegrenset og berører ikke eiendomsretten.

## Eksterne lenker
* Bygdeforskning
Peterson Air Force Base

**Peterson Air Force Base** er en av det amerikanske flyvåpens flystasjoner. Den ligger ved Colorado Springs i delstaten Colorado i USA. Den huser hovedkvarteret for US Northern Command, NORAD, Air Force Space Command, Army Space Command, 21st Space Wing (vertskapsenhet) og 302d Airlift Wing.

Flystasjonen er oppkalt etter premierløytnant Edward J. Peterson.

## Eksterne lenker

*  Peterson Air Force Base
Pope Air Force Base

**Pope Air Force Base** er en av det amerikanske flyvåpens flystasjoner. Den ligger i Cumberland County i Nord-Carolina i USA. Den er hovedkvarter til 24th Special Tactics Squadron, Air Mobility Command 43d Airlift Wing, and Headquarters, 23d Fighter Group of Air Combat Command.

Flystasjonen er oppkalt etter premierløytnant Harley Halbert Pope.
Randolph Air Force Base

**Randolph Air Force Base** er en av det amerikanske flyvåpenets flystasjoner. Den ligger nær San Antonio i Bexar County i Texas i USA, og er en av de store trenings- og utdannelsesbasene i delstaten.

Flystasjonen er oppkalt etter kaptein William Millican Randolph.

## Eksterne lenker
* 
* GlobalSecurity.org: Randolph AFB
Scott Air Force Base

**Scott Air Force Base** er en av det amerikanske flyvåpenets flystasjoner. Den ligger nær Belleville i Illinois i USA, og er hovedkvarter for Air Mobility Command, United States Transportation Command, Eighteenth Air Force og Air Force Communications Agency.

Flystasjonen er oppkalt etter korporal Frank S. Scott.

## Eksterne lenker
*
Sather Air Base

**Sather Air Base** (også kalt *Camp Sather*) er en av det amerikanske flyvåpens flystasjoner. Flystasjonen ligger i Irak og deler rullebaner med Bagdad internasjonale flyplass.

Flystasjonen er oppkalt etter stabssersjant Scott Sather, den første fra det amerikanske flyvåpenet som falt under det amerikanske angrepet på Irak (operasjon Iraqi Freedom).
Spangdahlem Air Base

**Spangdahlem Air Base**  er en av det amerikanske flyvåpens flystasjoner i Tyskland. Den ligger et stykke nord for Trier, relativt nær grensene til Luxembourg og Belgia. Den er base for 52th Fighter Wing og ble bygget mellom 1951 og 1953. Bakgrunnen var et amerikansk ønske om å flytte sine flybaser lenger mot vest for å ha bedre varslingstid ved sovjetisk invasjon.

## Eksterne lenker

* Spangdahlem flystasjon
Tinker Air Force Base

**Tinker Air Force Base** er en av det amerikanske flyvåpenets flystasjoner. Den ligger ved Oklahoma City. Den er den største *single site* arbeidsgiver i delstaten, med mer enn 26&nbsp;000 militære og sivile ansatte. Syv store enheter av luftforsvaret er basert der, og dessuten en rekke mindre.

Basen er oppkalt etter generalmajor Clarence L. Tinker.

## Eksterne lenker
* 
* Tinker Takeoff 
* Tinker OC-ALC 
* Tinker AFB (from Globalsecurity.org)
Shaw Air Force Base

**Shaw Air Force Base** er en av det amerikanske flyvåpens flystasjoner. Den ligger nær Sumter i Sør-Carolina i USA, og er hovedkvarter til 20th Fighter Wing. Den har USAs største ving av kampflyet F-16.

Flystasjonen er oppkalt etter premierløytnant Ervin David Shaw.

## Eksterne lenker

* Shaw flystasjon  
* Ninth Air Force
Steinsvans

En **steinsvans** er et traktorredskap til frakt av stein. Den har kraftige ståltinder som trees inn under steinene for å løfte dem opp. Vanlig både til bruk på frontlaster og som bakmontert redskap.
Kongshavn (Arendal)

**Kongshavn** (også skrevet *Kongshamn*) er en bygd på Tromøy i Arendal kommune i Agder. Kongshavn ligger på Tromøys nordvestside, og strekker seg fra Sandnes i vest til Omdalsøra i øst.

Kongshavn var tidligere definert som tettsted av Statistisk sentralbyrå. Fra 2013 er det en del av tettstedet Arendal.

## Stedet og historien
Kongshavn har god trygg havn i Tromøysund. Man antar at dette har vært havn for kongens skip i vikingtid, og Snorre forteller om konge og kongsgård på Tromøy. Stedsnavnet Kongshavn forekommer flere steder i Norge.

Kongshavn var strandstedet som hørte til gården Sandnes. Kongshavn kapell og Sandnes skole er lokalisert til tettstedet Kongshavn. 
Den nå nedlagte K.K.Liens fabrikk, hvor det bl.a. ble laget jordbruksredskaper og sparker, var en større industribedrift i tettstedet.

Fra Omdalsøyra, nordligst i Kongshavn, var det på 1900-tallet passasjerfergeforbindelse til industristedet Eydehavn på motsatt side av Tromøysund. I 1918 bygde en av de store industribedriftene på Eydehavn flere boliger for sine ansatte på Omdalsøyra.

## Bilder

Fil:Arendal Tromøy Sandstø.JPG|Gården Sandstø ligger sentralt i tettstedet Kongshavn på Tromøya i Arendal 
Fil:Kongshavn kapell.jpg|Kongshavn kapell ligger i krysset ved veien ned til Kongshavn brygge 
Fil:Kongshavnskilt.jpg|Skilt på Kongshavn 


## Referanser
Xinhua nyhetsbyrå

**Xinhua nyhetsbyrå** (kinesisk: 新华通讯社, pinyin: *Xīn Huá tōngxùnshè*; 新華通訊社 eller kort 新华社 *Xīn Huá shè*, norsk: **Nye Kina-tjenesten**) er et  nyhetsbyrå for regjeringen i Folkerepublikken Kina og det største av landets to nyhetsbyråer. Den andre er  中国新闻社 / 中國新聞社 *Zhōngguó xīnwén shè* China News Service. Xinhua ble grunnlagt i 1931 og har hovedsete i Beijing.

Xinhua har over 10&nbsp;000 ansatte (2008). Det kan sammenlignes med Reuters' cirka 1300 ansatte. Byrået utgir blant annet de kinesiske dagsavisene Folkets Dagblad (*Renmin Ribao*) og Referansenyheter (*Cankao Xiaoxi*).

Byrået utarbeider også interne nyhetsrapporter (*neican*) forbeholdt utvalgte ledende politikere og embedsmenn.   

## Eksterne lenker
* 
* Xinhuas engelske hjemmeside
Gjennomgående fag

**Gjennomgående fag** er i norsk skole betegnelse på fag som følger en opplæring eller utdanning gjennom alle årstrinn eller studieår. I norsk grunnskole og videregående opplæring er disse dekket av læreplaner med progresjon gjennom hele det 13-årige skoleløpet. De gjennomgående fagene i norsk skole er etter kunnskapsløftet i 2006, norsk, naturfag, engelsk, fremmedspråk, samfunnsfag, kroppsøving, finsk som 2. språk, matematikk og Religion, livssyn og etikk.
Silosvans

En **silovans** er et traktorredskap til samling og frakt av gress. Den er vanlig både til bruk på lesseapparat og som bakmontert redskap. Den ligner høysvansen med tinder til å tre under gresset, men siden silosvansen brukes til frakt av utørket gress, har den flere og kortere tinder, og den mangler høysvansens klo. Det er vanlig med redskap med utskiftbare tinder og avtagbar klo, som slik kan brukes til både høy- og silosvans. Både høy- og silosvansen er videreutviklet fra hesteredskapet sleperive.

Ved tidlig bruk av ensilering som konserveringsmetode for fôr ble silosvansen brukt til å samle gresset for frakt til siloen. I dag skjer dette med fôrhøster og vogn, eller på annet vis, og silosvansen er henvist til hjelp ved hesjing.

## Se også
*Høysvans
*Høyvender
*Høygaffel
*Sleperive
*Svans (andre betydninger)
Ellery Clark

**Ellery Harding Clark** (1874–1949) var en amerikansk friidrettsutøver som deltok i de olympiske leker 1896 i Athen og 1904 i St. Louis.

Clark ble olympisk mester to ganger 1896 i Athen under de første olympiske lekene i moderne tid. Han vant både høyde- og lengdehopp.  I lengdehoppkonkurransen vant han med et hopp på 6,35 og i høyde klarte han 1,81. Han er den eneste utøveren som er olympisk mester i både høyde- og lengdehopp. Han deltok også i kulestøt men han kom ikke blant de fire beste av de sju som deltok i kulekonkurransen. Han deltok i tikamp under Sommer-OL 1904 i St. Louis men han fullførte ikke.

## OL-medaljer
* 1896  Athen –  **Gull** i høydehopp  USA
* 1896  Athen –  **Gull** i lengdehopp  USA

## Referanser


## Eksterne lenker
*
Seymour Johnson Air Force Base

**Seymour Johnson Air Force Base** er en av det amerikanske flyvåpenets flystasjoner. Den ligger nær Goldsboro i Nord-Carolina i USA, og er base for 4th Fighter Wing og 916th Air Refueling Wing.

## Eksterne lenker

* Seymour Johnson flystasjon  
* Official website of the 916th Air Refueling Wing 
* globalsecurity.org: 4th Fighter Wing 
* globalsecurity.org: 68th Bomb Wing/4241st Strategic Wing
Pituffik Space Base

**Pituffik Space Base**, tidligere **Thule Air Base** , er en av det amerikanske romvåpenets baser. Den ligger nordvest på Grønland, og er USAs nordligste militærbase. Flyplassen har også en sivil del.

Navneskiftet fra Thule til Pituffik skjedde 6. april 2023.

Basens kommandant Susannah Meyers ble fjernet av Donald Trump i 2025 etter å ha distansert basen fra hans retorikk om å annektere Grønland.

## Pituffik lufthavn
Pituffik lufthavn er den sivile delen av flyplassen. Den betjenes av Air Greenland

**Destinasjoner**

## Se også

* Camp Century

## Referanser


## Eksterne lenker
* Thule Air Base 
* Det danske fredsakademi: Basepolitik 
* Thule Air Base
Smithsonian American Art Museum

**Smithsonian American Art Museum** er et museum i Washington D.C., med en stor samling av amerikansk kunst.

Det er en del av Smithsonian Institution, og har en variert samling av amerikansk kunst fra forskjellige perioder og regioner. Blant betydningsfulle kunstnere representert er Georgia O'Keeffe, John Singer Sargent, Albert Bierstadt, Edmonia Lewis, Thomas Moran, Edward Hopper og Winslow Homer.

Museet åpnet for offentligheten i 1968. Opprinnelig bar det navnet **National Museum of American Art**, men det ble endret i oktober 2000. Det holder til i samme bygning som huser  National Portrait Gallery.

## Referanser


## Eksterne lenker
* 
* Review of the American Art Museum and the National Portrait Gallery
Freer Gallery of Art

**Freer Gallery of Art** er Smithsonian Institutions museum for østasiatisk kunst, med kunst fra Kina, Korea, Japan og Sørøst-Asia. Det ligger på sørsiden av The National Mall i Washington D.C.

Det er kjent blant annet for samlinger av kinesisk porselen og kinesisk maleri, koreansk porselen og steingods, japanske veggskjermer, indiske og persiske manuskripter, og buddistiske skulpturer fra forskjellige regioner og tidsepoker. Kunstsamlingene spenner fra yngre steinalder til moderne kunst, med særlig meget bemalt kunst fra Songdynastiets, Mingdynastiets og Qing-dynastiets Kina.

## Galleri
### Kina

Emperor Minghuang's Journey to Sichuan, Freer Gallery of Art.jpg
Freer 005.jpg
Song Dynasty Porcelain Bottle.jpg
Freer 013.jpg
Western Zhou Gui Vessel.jpg
Amorous Meeting in a Room Interior, Freer Gallery of Art.jpg
Freer 009.jpg
Peach Festival of the Queen Mother of the West, Freer Gallery of Art‎.jpg
Chinese Boddhisattva statue.jpg
Qing Dynasty Cloisonne Stupa.jpg
Jin Dynasty Bodhisattva.jpg
Jade pot from the Qing Dynasty.jpg


### India

13th century Ganesha statue.jpg
Krishna with flute.jpg
Shiva and Uma 14th century.jpg
Dwarka.jpg


### Egypt

Egyptian Coffin Mask.jpg
Egyptian Miniature Glasswares.jpg


### Japan

Japanese Amida Buddha.jpg
Japanese Arhat Painting.jpg
Kongorikishi statue from 14th century Japan.jpg


### Nepal

Nepalese Bodhisattva.jpg


### Persia

Sword and scabbard from 7th Century Persia.jpg
Persian Ceramic Bowl.JPG
Persian Ceramic Plate.JPG


### Korea

1290 wine ewer (Koryo dynasty).jpg
Korean Wine Ewer3.jpg


### Syria

Mamluk glassware vessels.jpg


### Kutsjana

Four Scenes from the Life of the Buddha 1.jpg
Four Scenes from the Life of the Buddha 2.jpg
Four Scenes from the Life of the Buddha 3.jpg


## Eksterne lenker
*
Andrew Vincent Stoltenberg

**Andrew Vincent Stoltenberg** (født 26. januar 1865 på Aarnes i Trondenes i Troms, død 25. desember 1921) var en sjømann i United States Navy som ble dekorert med Medal of Honor for sin dåd under Den filippinsk-amerikanske krig på Samar på Filippinene.

Andreas Vincent Stoltenberg gikk til sjøs som ung mann og kom til USA i 1882. I august 1890 vervet han seg til den amerikanske flåte i San Francisco i California. 

Han var sønnesønn av fyrvokter og stortingsmann Anders Vincent Stoltenberg.

## Referanser
IMO

**IMO** eller **Imo** kan sikte til:
* En forkortelse for *International Maritime Organisation*, se Den internasjonale sjøfartsorganisasjonen
* En forkortelse for *International Mathematical Olympiad*, se Den internasjonale matematikkolympiaden
* En forkortsles for *International Meteorological Organization*, en forløper for Verdens meteorologiorganisasjon
* En foss i Nordreisa, se Imofossen
* En delstat i Nigeria, se Imo (Nigeria)
* Et norsk skip involvert i eksplosjonen i Halifax, se DS «Imo» 
* Et identifikasjonsnummer for skip, se IMO-nummer
* En internettslang som står for «In my opinion»
Air Malta

**Air Malta** er Maltas nasjonale flyselskap. Flyselskapet ble grunnlagt i 1973 og opererer en flåte bestående av Airbus A319 og Airbus A320. 

## Eksterne lenker
*
Sleperive

En **sleperive**, eller en **hesterive**, er et tidligere landbruksredskap som ble trukket av en hest. Riva består av en bom med rette eller buede tinder som samler sammen gress. Sleperive med rette tinder gikk under betegnelsen sleperive i Norge, mens rive med buede tinder hadde betegnelser som hjulrive og kjørerive. Sleperiva ble brukt under slåtten for å samle gress så nær hesjene som mulig. Den kunne også brukes til å dra sammen tørrhøy.
__NOTOC__
## Sleperive med rette tinder
Sleperiver av tre ble produsert i Norge fra 1850-tallet og utover. Senere ble de produsert av metall, bl.a. av Kverneland. Riva ble betjent av en person som gikk bak riva og styrte både den og hesten. Riva ble tømt for gress eller høy ved at den ble vippet rundt sin egen akse.

## Hjulrive
Hjulriver med buede tinder var utstyrt med et sete som kjøreren kunne sitte på.

Traktorredskapene høysvans og silosvans erstattet sleperiva.

## Referanser


## Litteratur
* 

## Eksterne lenker
* 
* Bilde på Digitalt Museum
* Sleperive – Norsk Landbruksordbok
Meiji-helligdommen

**Meiji-helligdommen** (**Meiji Jingu**, 明治神宮) ligger i Tokyo i Japan, nær Harajuku-stasjonen, og er den shintohelligdom som er viet til «Meiji-keiseren» Mutsuhitos og hans ektefelle keiserinne Shokens sjeler. Keiser Meiji døde i 1912 og keiserinne Shoken i 1914. Tempelet ble bygget snart etter. Deres sjeler ble skrinlagt der den 1. november 1920. Den opprinnelige tempelbygningen ble ødelagt under annen verdenskrig. Den nåværende helligdommen ble ferdig i oktober 1958.

## Eksterne lenker
* 
* Meiji Shrine Gallery
Takamatsu

**Takamatsu** (高松市; *Takamatsu-shi*) er hovedstad i prefekturet Kagawa på øya Shikoku i Japan. Den ligger på nordsiden av Shikoku og vender mot Honshu. 

Per 1. mars 2006 hadde byen et beregnet folketall på 426&nbsp;514. Dette er en kraftig vekst som skyldes grenseendring høsten før med sammenslåing med de omliggende byene Shionoe, Mure, Aji, Kagawa, Konan og Kokubunji.

Byen ble grunnlagt som by i 1890, men har røtter som bosetning mye lenger tilbake.
## Referanser

## Eksterne lenker
*
Volkswagen Polo

**Volkswagen Polo** er en småbil i B-segmentet fra tyske Volkswagen. Modellen ble lansert i 1975 og produseres fremdeles, og selges primært til Europa. Bilen har vokst, og siste generasjon er like stor som Volkswagen Golf II. Relaterte Volkswagen Group-modeller inkluderer Škoda Fabia, SEAT Ibiza og Audi A1.

Volkswagen Polo vant årets bil i verden i 2010
Den internasjonale matematikkolympiaden

**Den internasjonale matematikkolympiaden** (IMO) er en årlig matematikkonkurranse for skoleelever (under 20 år og fortsatt elev på videregående skole) fra over hundre land over hele verden. 

Hvert land sender opp til seks deltagere, samt to ledere som oversetter og deltar under bedømmelsen av oppgavene. Konkurransen går over to dager, hver dag får deltagerne et sett med tre oppgaver som må løses i løpet av 4,5 timer. Oppgavene spenner over flere kategorier, vanligvis geometri, tallteori, algebra og kombinatorikk. Oppgavene har ofte enkle løsninger, og krever ikke mer enn enkel universitetsmatematikk å forstå, men det kan være svært vanskelig å finne disse løsningene. 

IMO er den eldste av fagolympiadene, og er blitt arrangert siden 1959, Norge har deltatt siden 1984. Som lag ligger Norges resultat vanligvis midt på treet, som for de andre nordiske landene. Norge har ved to anledninger plassert seg blant den øvre tredjedel: i 2019 (34. plass blant 112 deltagernasjoner) og i 1990 (18. plass blant 54 deltagernasjoner).

Inntil 1/12 av deltagerne mottar gullmedalje, inntil 2/12 mottar sølv og inntil 3/12 mottar bronse. Norske deltagere har mottatt medaljer i alle valører; tre ganger har det blitt gull:

* 2002: David Kunszenti-Kovács (29. plass blant 479 deltagere)
*2008: Jørgen Vold Rennemo (12. plass blant 535 deltagere)
*2020: Andreas Alberg (22. plass blant 616 deltagere)

De norske deltagerne velges ut på bakgrunn av resultatene i Abelkonkurransen og Den nordiske matematikkonkurransen. Rett før konkurransen blir det arrangert en treningsleir, for å lære viktige teknikker og teoremer som ikke blir tatt opp på videregående.

I forbindelse med konkurransen er det vanlig at det arrangeres sightseeing og andre sosiale aktiviteter.

I 2022 vil IMO bli avholdt i Oslo.

## Referanser


## Eksterne lenker
* Abelkonkurransen
* IMO-hjemmeside
Gabriel Øidne

**Gabriel Øidne** (født 11. februar 1918 i Konsmo, død 4. april 1991) var en norsk historiker og samfunnsgeograf.

## Bakgrunn og virke
Han hadde examen artium fra 1938 og ble cand.philol. i 1951 med avhandlingen *Audnedalen,* der han skrev han om barnevandringene på 1800- og 1900-tallet, da fattigfolks barn om sommeren gikk hjemmefra til storgårder for å få jobb, blant annet som gjetere. Øidnes tekster om barnevandringene ble en viktig kilde for Grete Salomonsens norske spillefilm Yohan Barnevandrer.

Øidne arbeidet som lektor ved Kongens gate skole i Kristiansand fra 1959 til han ble utnevnt til statsstipendiat i 1973. Tidligere hadde han vært stipendiat ved Norsk historisk kjeldeskriftinstitutt (1951–1953) og ved NAVF (1955–1959).

Hans forfatterskap omfatter blant annet *Østkant og vestkant i Oslos politiske historie: sosial og politisk struktur i Oslo 1906–69* (1973). Artikkelen «Litt om motsetninga mellom Austlandet og Vestlandet» (først trykt i *[[Syn og Segn]]* i 1957) ble i 2011 kåret til et av de 25 viktigste bidrag i norsk sosiologi i Norsk sosiologisk kanon.

## Referanser
Tømmerdoning

En **tømmerdoning** eller **tømmerrustning** er et landbruksredskap til frakt av tømmer på vinterføre. Den består av en ramme med meier med en bom på tvers som er festet i et dreiepunkt på midten. På denne bommen legges og festes enden av tømmerstokkene som skal slepes. Tømmerdoningen sørges slik for mindre friksjon mot underlaget, og hindrer framendene av stokkene i å støte mot tuer, stubber og annet. Tømmerdoninger ble først og fremst brukt som hesteredskap, men kunne også brukes på traktor.

En tømmerdoning kan også bestå av to deler – **bukk og geit**, slik at tømmeret løftes helt opp fra bakken. Den bakerste delen, «geita», festes til framdelen, «bukken», med kjetting.
## Referanser
Ramanavami

**Ramavami** er en hinduistisk høytid til minne om Ramas fødsel. Rama er en av Vishnus avatarer. Høytiden forekommer oftest i mars/april (18. april i 2007).

Denne dagen markerer også slutten på den ni dager lange vårfestivalen (*Vasanthothsavam*), som starter med Ugadi.

Noen høydepunkter på denne dagen er:
**Kalyanam*: et seremonielt bryllup utført av tempelprester i byen Bhadrachalam ved bredden til elven Godavari i distriktet *Khammam*.
**Panakam*: en søt drikk laget på denne dagen med uraffinert sukker og pepper.
*Prosesjon av idoler om kvelden

På denne dagen tar alle hinduister et tidlig morgenbad og går til det nærmeste tempelet til Rama, for å hedre ham. Noen faster også.
Halvard Grude Forfang

**Halvard Grude Forfang** (født 24. desember 1914 i Bærum, død 6. juli 1987 i Lillehammer) var en norsk skolemann, kjent som rektor ved Nansenskolen i mer enn 20 år.

Han vokste opp i et kulturrikt borgerhjem i Bærum, preget av målsak og folkeviseleik. Han tok artium i 1934, og ble cand.philol. i 1941 på en avhandling om Ivar Kleiven, som ble utgitt i 1945. Etter noen år som lærer i Asker og på Lillehammer ble han i 1946 ansatt ved Nansenskolen. Han ble raskt rektor ved skolen, og fortsatte som rektor til 1971. I Forfangs tid utviklet skolen seg til dagens form, den kom inn under lov om folkehøgskoler i 1959.

Han fortsatte ved skolen til han ble pensjonist i 1981. Han var statsstipendiat fra 1978. Hans forfatterskap omfatter boken om Kleiven, to bøker om Nansenskolen og boken *Voltaire i Vågå* (1982). Boken *[[Paul Botten-Hansen]] og hollenderkretsen* utkom posthumt i 1990.

Halvard Grude Forfang var søstersønn av Karen Grude Koht.
## Referanser
Humenbroen

**Humenbroen** (虎门大桥, pīnyīn: *Hǔmén Dàqiáo*&nbsp;&ndash; «Tigerporten  Storbro») er en hengebru over Perlefloden ved Dongguan i provinsen Guangdong i Folkerepublikken Kina. Den ble ferdig i 1997 og har et hovedspenn på 888 meter.  

Broen ble nødvendig på grunn av den kraftige økonomiske veksten i Perleflodens delta, og transprt landeveien mellom byer som Macao, Zhuhai, Guangzhou, Shenzhen og Hongkong var mer en veinettet kunne tåle. Det bleviktig å lage en trafikkåre som førte gjennomgangstrafikken utenfor Guangzhou, og det mest naturlige stedet å bygge bro, var ved Bocca Tigris, der det før gikk bilferjer. Byggingen begynte i 1991.

En stor utfordring under byggingen var de viktige historiske minnesmerkene på land. Området ble tungt befestet i 1830-årene, særlig på østsiden (ved byen Humen), og det ble utkjempet slag her under første opiumskrig. Deler av de gamle befestningene ligger nærmest rett under brofestene.  

Humen-broen er nå (2007) svært tungt trafikkert og det er ofte trafikkork rundt den. Det anses dermed som påkrevet med ytterligere broer. 


Fil:Dongguan007.jpg|Humenbroen
Fil:Dongguan006.jpg|Ruiner under brofestene
Fil:Dongguan010.jpg|Dongguanbefestningene ved Bocca Tigris, med Humenbroen over


## Litteratur
* Chen, Wai-Fah: *Bridge Engineering Handbook*, CRC Press, Boca Raton (USA), ISBN 0-8493-7434-0, 1999
* Tang Jiangou: *Hydraulic lifting of steel box-girders for Humen Bridge, presented at Long-Span and High-Rise Structures*, IABSE Symposium, Kobe, 1998.
* Zheng, M. Z.: «The Humen Pearl River Bridge», i *Structural Engineering International*, May 1998, n. 2 v. 8.

## Eksterne lenker
* 

*  Structurae *(på engelsk, tysk eller fransk)*
* Annet foto hos ''News Guangdong''
Baisaki

**Baisaki**, også kjent som **vaisakhi,** er en høytid til minne om opprettelsen av det sikhitiske fellesskap. Dagen faller på den 14. april, men en gang per 36 år feires den på den 15. april.

Det var på denne dagen at den tiende sikhistiske guruen Gobindh Singh (guru fra 1675 til 1708), grunnla khalsa (det sikhistiske fellesskap / militære enhet) i 1699. Sikhene feirer denne dagen som en kollektiv fødselsdag.

## Referanser
Ruby Murray

**Ruby Murray** (født 29. mars 1935 i Belfast i Nord-Irland, død 17. desember 1996 i Torquay i England) var en svært populær sanger i Storbritannia, særlig på 1950-tallet. I mars 1955 hadde hun på samme tid fem av sine *singles* på den britiske Top 20 deriblant eneren det året, *«Softly, Softly»*.

Hennes første singel, "Heartbeat", havnet på tredjeplass på den britiske Singles Chart i desember 1954. Hennes andre singel "Softly, Softly", ble nummer én, tidlig i 1955. Samme år satte Murray rekord ved å ha fem treff på topp tjue-lista på en uke. 1950-tallet var en travel periode for Murray, og hun hadde sitt eget TV-program og hun dukket opp ved Royal Command Performance i 1955. Hennes første mann Bernie Burgess var også hennes manager. Etter at hennes første ekteskap sviktet, giftet hun seg med Ray Lamar og paret bosatte seg i Torquay, Devon. Murray fortsatte å spille til nær slutten av sitt liv. Murray døde av leverkreft, 61 år gammel, i desember 1996 i Torquay, etter en lang kamp mot alkoholisme.

## Referanser


## Eksterne lenker
* 
* 
* 
* Ruby Murray Fansite 
* Biografi hos ''45 rpm''
* Biografi hos ''Great Song Stylists''
* Ruby Murray hos ''BBC'' (med opptak av et intervju fra 1956)
Slaget i Javahavet

**Slaget i Javasjøen** fant sted 27. februar–1. mars 1942 mellom USA/Australia/Nederland/Storbritannia og Japan. Dette slaget var det største overflateskipsslaget siden Jyllandsslaget i 1916 under første verdenskrig. De alliertes kommandant, den nederlandske admiralen Karel Doorman, døde under slaget da han gikk ned med flaggskipet Hr. Ms. «De Ruyter».

Etterspillet til slaget ble en rekke mindre sammenstøt, blant annet det lille, men betydningfulle, Slaget ved Sundastredet. De alliertes tap førte til at de japanske styrkene nå nesten uhindret kunne okkupere Nederlandsk Ostindia.

## Referanser
John Brandrud

**John Brandrud** (født 8. mars 1921 i Lunner, død 29. juni 1994) var en norsk filolog, universitetsbibliotekar og statsstipendiat.

Han tok artium i 1941 og arbeidet deretter som gårdsarbeider, senere som lærer på Gran middelskole i 1944. Han gjennomførte internopplæring ved Universitetsbiblioteket i Oslo 1946–49, studerte russisk og ble cand.philol. i 1953. Han hadde studieopphold i England i 1948 og i Sovjetunionen i 1953. Han var fra 1953 ansatt som universitetsbibliotekar, fra 1962 som fakultetsbibliotekar. I denne tiden var han også timelærer ved Statens bibliotekskole. Fra fakultetsbibliotekar-stillingen i Oslo gikk han til stillingen som overbibliotekar ved Universitetsbiblioteket i Bergen. Fra Bergen kom han tilbake til Universitetsbiblioteket i Oslo, hvor han innehadde stilling som overbibliotekar til 1982. Han var statsstipendiat fra samme år.

Han hadde styreverv i Nordisk Vitenskapelig Bibliotekarforbund og var på 1970-tallet formann i Norsk bibliotekforening.

Brandrud var engasjert i motstandsarbeid under annen verdenskrig. Han ble arrestert av okkupasjonsmakten i mars 1944, satt tre måneder på Bretveit, og deretter på Grini fra juni 1944 til mai 1945. 

## Referanser


## Litteratur
* Bendik Rugaas. Minneord i Aftenposten, 7.7.1994
* *Studentene fra 1941*. Oslo, 1966
Odd Solumsmoen

**Odd Solumsmoen** (født 16. juni 1917 i Hamar, død 30. april 1986 i Hamar) var forfatter, litteraturkritiker, og i sitt sivile liv ligningsfunksjonær.

Han tok artium i 1939, arbeidet først som bankbud, og var fra 1946 ansatt ved *Hamar ligningskontor*, en stilling han hadde til han ble pensjonist. Ved siden av jobben var han fast litteraturkritiker i Arbeiderbladet fra 1950- til 1980-årene. Hans litteraturkritiske virksomhet omfatter også bøker om Cora Sandel (1957) og Kristofer Uppdal (1959), samt essaysamlingen *Bokormens forsvarstale* (1977).

Han debuterte som skjønnlitterær forfatter med novellesamlingen *Barn i søndagsskolen* i 1943, og skrev siden én roman, to novellesamlinger, én diktsamling og et skuespill.

Solumsmoen ble statsstipendiat i 1982 for å arbeide med Emil Boysons forfatterskap. Han var i flere år medlem av Den norske Forfatterforenings *litterære råd*.

## Referanser


## Eksterne lenker
*
Ås arbeidskirke

**Ås arbeidskirke** er en langkirke fra 1985 i Ås kommune, Akershus fylke.

Byggverket er i tre og har 220 plasser.

## Eksterne lenker
* Ås menighet
Troll (landbruk)

**Troll** er et kombi-landbruksredskap, opprinnelig til å slepes etter en hest. Den har to hjul, som holder oppe opphenget av en ramme – en såkalt *trollramme*, som styres ved hjelp av to håndtak av en person som går bak redskapet. På rammen kan man feste ulike skjær til hypping, ugrasluking, høsting av rotvekster med mer, radsåmaskin, eller annet. Roterende redskap kan få kjededrift fra hjulene. Ved transport kan rammen festes i hevet posisjon. Troll finnes også for traktor. Dette har ikke hjulstell, men trollrammen festes på et *trolltårn* montert bak på traktoren.
Vesak

**Vesak** er en buddhistisk feiring av Buddhas fødselsdag, oppvåkning og død. Ifølge theravadabuddhismen skal disse tre hendelsene i Buddhas liv ha skjedd på samme dato. 

Vesak blir av mange regnet som den mest hellige tiden i den buddhistiske kalenderen, særlig på Sri Lanka. Kanskje ikke så rart siden selve navnet vesak er det singalesiske navnet på måneden *vaishakha* (sanskrit). Denne måneden tilsvarer april-mai i den vestlige kalenderen. I andre land feires disse viktige hendelsene i Buddhas liv på forskjellige tider av året. Hvordan vesak feires avhenger av landets lokale skikker og tradisjoner. Buddhistforbundet i Norge feirer vesak i mai.

## Litteratur
Den norske barnebokserien *Fest og feiring* (2016) med tekst av Gudny Ingebjørg Hagen og illustrasjoner av illustratør Malgorzata Piotrowska vant Brageprisen i 2016. Serien består av fem bøker, hver om én religiøs høytid; en av bøkene har tittelen *God vesak!.*
## Referanser
Eyjafjallajökull

**Eyjafjallajökull**, uttalt [ˈɛɪjaˌfjatlaˌjœkʏtl] er den sjette største isbreen på Island. Den ligger i Eyjafjöll i regionen Suðurland på sør-kysten av Island. Toppen ligger 1666 meter over havet, og navnet viser at den kan sees fra Vestmannøyene. Under breen ligger en vulkan som hadde utbrudd i årene 1821 til 1823 hvoretter den var inaktiv frem til utbruddet i 2010. Vulkanen er fire kilometer i diameter.

Like østenfor Eyjafjallajökull ligger isbreen Mýrdalsjökull med vulkanen Katla under isen.

## Geologisk aktivitet
Siden istiden har vulkanen under Eyjafjallajökull ofte vært aktiv. Vulkanen har hatt fire kjente utbrudd siden landet ble bebodd. Det første fant sted i år 920, det andre i 1612–13. 

Det tredje utbruddet var et langvarig vulkanutbrudd i perioden 1821&ndash;23 som medførte et voldsomt isskred.
 
Ved utbruddene på 1600- og 1800-tallet la man merke til at Mýrdalsjökull hadde utbrudd samtidig. Man mistenkte dermed at det var en sammenheng mellom de to vulkanene. I *[[Fimmvörðuháls]]* (De fem stenmennens bergrygg), passet mellom Eyjafjallajökull og Mýrdalsjökull, har det blitt fastslått seismisk aktivitet de siste årene. Tallrike små jordskjelv og bevegelser i grunnen gjorde at man kunne slutte at begge vulkanene når som helst kunne få utbrudd.

### Vulkanutbrudd i 2010

Like før midnatt lørdag 20. mars 2010 inntraff et vulkanutbrudd mellom Eyjafjallajökull og Mýrdalsjökull ved Fimmvörðuháls. Utbruddet førte til en evakuering av omkring 800 mennesker i to nærliggende landsbyer samt til kansellering av en lang rekke internasjonale flyruter til Keflavík internasjonale lufthavn som følge av voldsom røykutvikling fra utbruddet. Utbruddet er ikke under isen på toppen av Eyjafjallajokull, men litt lenger mot øst i den 1 km lange kløften Fimmvorduhals, som ligger ved vandrestien mellom Þórsmörk og Skógar.

Et nytt utbrudd fant sted like etter midnatt den 14. april, denne gang i den sørvestlige delen av Eyjafjallajökulls kraterområde, og en voldsom sky av vulkansk aske og røyk steg flere kilometer til værs fra den ulmende vulkanen. Ca. 700 mennesker ble evakuert i området på grunn av faren for jökulhlaup. Selve smeltevannet rant i første omgang ut på nordsiden av isbreen, hvor området er ubebodd. En stor del av flytrafikken i Nord-Europa måtte innstilles på grunn av den enorme askeskyen som drev østover, hele luftrommet over Norge ble stengt fra klokken 10.00 15. april. 

## Referanser
Kaarst

**Kaarst** er en by i den tyske delstaten Nordrhein-Westfalen vest for Düsseldorf. Byen har 42&nbsp;193 innbyggere.

## Bilder

File:St. Aldegundis - Kaarst-Büttgen.jpg|St. Aldegundiskirken
File:MühleBraun.jpg|Møllen Braunsmühle i Büttgen


## Referanser


## Eksterne lenker
*
Müngsten

**Müngsten** er en dal gjennom Remscheid og Solingen i den tyske delstaten Nordrhein-Westfalen øst for Düsseldorf.

I Müngsten er den høyeste bru for jernbane i Tyskland, kalt *Müngstener Brücke*. Brua er 107&nbsp;m høy og 491&nbsp;m lang.
Mýrdalsjökull

**Mýrdalsjökull** er den fjerde største isbreen på Island og ligger i Mýrdalur; på sørkysten. Den ligger øst for den vulkanske Eyjafjallajökull, de to isbreene var tidligere såvidt sammenhengende over fjellryggen mellom dem. Arealet er 590 km² og høyeste punkt er 1&nbsp;450 meter over havet. Under ligger vulkanen Katla som truer innbyggere og natur i regionen. Den hadde sist utbrudd i 1918.

Øst for Mýrdalsjökull renner to store glaciale breelver ut i Atlanterhavet: Kúðafljót i vest er Islands største breelv, og har sitt opphav direkte fra Mýrdalsjökull. Denne elven deler delta med Skaftá, som har sitt opphav dels fra fjellmassivene nord for Mýrdalsjökull, og dels fra lengre nordvest ved Skaftárjökull (Vatnajökull).

## Referanser
Rosemary Clooney

**Rosemary Clooney** (født 23. mai 1928 i Maysville i Kentucky, død 29. juni 2002 i Beverly Hills i California) var en amerikansk sangerinne og skuespillerinne.

Clooney begynte sin karriere som 13-åring, da hun sang med sin søster Betty på lokalradioen i Cincinnati. Hun var senere orkestervokalist og ble oppdaget over natten for sin innspilling av *Come-on-a-My-House* (1951). Hun medvirket senere i noen filmer men hadde sin største suksess som sangerinne.

## Kjente slektninger
* José Ferrer, ektemann (skuespiller)
* Miguel Ferrer, sønn (skuespiller)
* Rafael Ferrer, sønn (skuespiller)
* Nick Clooney, bror (journalist)
* George Clooney, nevø (skuespiller)

## Filmografi
* *[[Here Come the Girls]]* (1953)
* *[[White Christmas]]* (1954)

## Referanser


## Eksterne lenker
* 
* 
* 
* Rosemary Clooney
Thomas Burke

**Thomas Edward Burke** (født 15. januar 1875 i Boston, Massachusetts, død 14. februar 1929) var en amerikansk friidrettsutøver.

Burke ble olympisk mester to ganger 1896 i Athen under de første olympiske lekene i moderne tid. Han vant både 100- og 400 meterfinalene. Han vant 100 meter på 12,0 i finalen og 400 meter med tiden 54,2.

## OL-medaljer
*  1896  Athen - **Gull** i friidrett, 100 meter  USA
*  1896  Athen -  **Gull** i friidrett, 400 meter  USA

## Referanser


## Eksterne lenker
*
Rotrasper

En **rotrasper** er et landbruksredskap til å raspe opp rotfrukt (kålrot, turnips, potet, e.l.) som skal brukes som fôr til husdyr. Moderne rotrasper er store og motordrevne, men før fantes det også små, manuelle rotrasper.
Ås kirke (Ås)

**Ås kirke** er sognekirke for sognet Ås i Ås, og prostikirke i Søndre Follo prosti.

## Utforming
Kirken er en langkirke bygget i teglstein. Den er tegnet av arkitekt Jacob Wilhelm Nordan og oppført av byggmestrene Gulbrand Johnsen og Andreas Sand i 1866–67. Grunnsteinen ble lagt ned 23. juni 1866 og innvielsesgudstjenesten fant sted fredag 12. juli 1867. 

Kirkeskipet er ca. 20 m langt og 11 m bredt. Lengden på koret er ca. 7,5 m og våpenhuset ca 4 m. Høyden under taket er ca. 8,5 m. Kirketårnets spir er ca 35 m høyt.

Kirken har langplan og 350 sitteplasser. Muren rundt kirkegården inneholder stein fra den gamle kirken, i likhet med selve kirkens fundamenter.

## Tidligere kirkebygg
Nåværende Ås kirke avløste en middelaldersk steinkirke i romansk stil fra ca 1170. Den ble oppført i granitt, av tilhuggede firkantede steinblokker og var i sin tid Follos største steinkirke. Den første kirken ble sannsynligvis bygget rundt år 970 og var en enkel stavkirke. 

## Interiør og inventar
Kirken har tre vinduer med glassmalerier som alterbilde. Disse er formgitt av Per Vigeland og utført av G.A. Larsen i 1930. Midtvinduet viser korsfestelsen, og de andre vinduene avbilder hyrdenes tilbedelse og oppstandelsen. 

## Referanser


## Eksterne lenker
* 
* Sigrid og Håkon Christie: Ås kirke i «Norges kirker»
* Ås kirkelege fellesråd
* Akershusmuseet om kirken
*
Solingen

**Solingen** er en by i den tyske delstaten Nordrhein-Westfalen, øst for Düsseldorf. Byen har 163&nbsp;263 innbyggere, og ble grunnlagt i 1424.

Solingen er sammen med Remscheid og Wuppertal en viktig by i Bergisches Land.

Byen er kjent for sin produksjon av kniver, allerede i middelalderen var sverdsmeder fra Solingen berømte og dette imaget av byen har holdt seg til idag. Rundt 90 % av den tyske knivproduksjonen er fortsatt i Solingen. I byen produseres også barberblad, sakser og diverse kirurgiske instrumenter.

## Bilder

File:Solingen-Gräfrath Historischer Ortskern E 40.JPG|Den evangeliske kirken i Gräfrath 
File:Solingen Blumenstraße 91-93 2012.jpg|Den tekniske yrkesskolen


## Referanser


## Eksterne lenker
*
Mawlid

**Mawlid**, **Ma’uled al-nabi**, **Mawlid an-Nabi** eller **Milad al-Nabi** er den muslimske feiringen av profeten Muhammad fødselsdag. 

Muslimer verden rundt feirer Mawlid med stor innvielse; prosesjoner blir avholdt, hjem og moskéer blir dekorert, god mat blir laget, historier om profetens liv blir fortalt av lærde muslimer, og dikt blir fremført av barna.

## Kilder
*
Slaget ved Sybota

**Slaget ved Sybota** fant sted i 433 f.Kr. mellom Korkyra og Korint. Det var en utløsende faktor for Peloponneskrigen som hadde bygget seg opp i flere tiår.
Kroer kirke

**Kroer kirke** er en langkirke i tre fra 1925 i Ås kommune, Søndre Follo prosti i Akershus fylke.

Byggverket er laftet og har 120 plasser. Arkitekt for kirken var Harald Sund.

## Tidligere kirkebygg
Det har vært tre kirker i Kroer før den nåværende ble bygd. De tidligere er fra ca. 1340, 1550 og 1852. Den tredje kirken brant julen 1923.

## Referanser


## Eksterne lenker
* Norges Kirker
* 
* Ås kirkelige fellesråd
*
Slaget ved Poteidaia

**Slaget ved Poteidaia** var sammen med slaget ved Sybota en utløsende faktor for Peloponneskrigen. Det ble utkjempet nær Poteidaia i 432 f.Kr. mellom Athen og en samlet styrke fra Korint og Poteidaia, sammen med forskjellige andre allierte.
Holmen kirke (Asker)

**Holmen kirke** tilhører Asker prosti i Oslo bispedømme, og ble innviet 28. november 1965 av biskop Johannes Smemo. Kirken er tegnet av arkitekt MNAL Knut Knutsen i en kvadratisk form som går igjen i hele kirkens eksteriør og interiør. Den ligger på en høyde ved Slependen i Asker kommune. Kirken betjener områdene Holmen, Hvalstad, Billingstad, Nesøya, Nesbru og Slependen.

Byggverket er i betong og har 340 plasser, i tillegg 200 ved åpen menighetssal. En kirkestue på samme plan har ca. 50 sitteplasser. I underetasjen er ungdomssal og speiderhule med tilsammen 200 sitteplasser. Et tilbygg fra 1984 rommer kontorer og barnehage samt en loftsetasje for mindre samlinger.

Blant de mest særpregede detaljene er Holmen kirkes altertavle, som er malt av maleren Karl Høgberg, og kirkeorgel fra Marcussen & Søns Orgelbyggeri i Aabenraa, Danmark, innviet 20. november 2011. Også gulvet i kirken er en spennende detalj: stenene er usorterte, og fremstår derfor i alle fasonger – i likhet med mennesket.  

## Referanser


## Kilder
* 
* 

## Eksterne lenker
* Holmen menighet på kirken.no
* «Holmen kirke» på kirken.no
* 
* 
* «Holmen kirke» på norgeskirker.no
Liste over rettsområder

**Rettsreglene** deles gjerne inn i tre hovedgrupper: privatrett, offentlig rett og internasjonal rett:

## Privatrett

*Personrett
**Personvern
*Familierett
**Ekteskap
**Ugift samliv
**Registrert partnerskap
**Barnerett
**Adopsjon
*Arverett
*Formuerett
**Tingsrett
***Dynamisk tingsrett
****Tinglysing
***Eiendomsrett
***Besittelse
***Sameie
***Allemannsrett
***Begrensede rettigheter til ting
****Allmenningsrett
****Bruksrett
****Servitutter
****Grunnbyrder
****Panterett
****Tilbakeholdsrett
****Løsningsrett
*****Forkjøpsrett
*****Tilbudsrett
*****Kjøperett (opsjon)
*****Gjenkjøpsrett
*****Odelsrett
*****Åsetesrett
***Tvangsfullbyrdelse
***Konkursrett
****Gjeldsforhandling
****Akkord
****Skifte
***Bergrett
***Fiskerirett
***Jaktrett
***Landbruksrett
***Vassdragsrett
***Veirett
**Avtalerett
**Obligasjonsrett
***Gaver
***Kjøpsrett
***Bytte
***Leierett
***Boligrett
***Lån
***Pengekrav
***Gjeldsbrev
***Finansielle instrumenter
***Kausjon
***Verkskontrakter
***Entreprise
***Transportrett
***Telerett
***Mellommannsrett
***Kontokurantavtaler
***Kvasikontrakter
*Erstatningsrett
**Erstatningsansvar
**Erstatningsutmåling
*Arbeidsrett
*Selskapsrett
**Enkeltpersonforetak
**Aksjeselskap
**Allmennaksjeselskap
**Ansvarlig selskap
**Kommandittselskap
**Stille selskap
**Andelslag
**Samvirkelag
**Borettslag
**Stiftelse
**Forening
*Forsikringsrett
*Handelsrett
*Sjørett
*Petroleumsrett
*Immaterialrett
**Opphavsrett
***Fotografirett
***Litterære verk
***Musikkverk
***Databasevern
***Forlagsrett
**Industrielt rettsvern
***Patentrett
***Mønsterrett
***Designrett
***Kjennetegnsrett
****Foretaksnavn
****Varemerkerett
*Medierett
**Internasjonal medierett
**Kringkasting
**Presselovbrudd
*Internasjonal privatrett

## Offentlig rett

*Statsforfatningsrett
**Statsborgerrett
**Utlendingsrett
**Menneskerettigheter
**Valgrett
*Forvaltningsrett
**Kommunalrett
**Plan- og bygningsrett
**Miljørett
**Skatterett
**Trygderett
**Sosialrett
**Helserett
**Militærrett
**Næringsrett
**Markedsrett
**Konkurranserett
**Politirett
**Skolerett
**Universitetsrett
*Strafferett
*Prosessrett
**Domstoler
**Sivilprosess
***Voldgift
**Straffeprosess
*Samerett

## Internasjonal rett

*Folkerett
*Menneskerettigheter
*Internasjonal privatrett
*EU-rett
Aurskog kapell

**Aurskog kapell** er gravkapellet ved Aurskog kirke i Aurskog-Høland kommune, Akershus fylke. Det ble oppført i 1964.

Byggverket er i tre og har 125 plasser. Det overtok i 2009 Grönlund-orgelet fra Oppegård kirke.

## Referanser


## Eksterne lenker
* Aurskog menighet
*
Armstrong Whitworth Siskin

**Armstrong Whitworth Siskin III** var et britisk jagerfly utviklet av Armstrong Whitworth Aircraft og det første jagerflyet bygget helt i metall som kom i operativ tjeneste med Royal Air Force.

Flyet hadde sitt utgangspunkt i jagerflyet **Siddeley S.R.2 Siskin** fra 1919 og videreutviklingen av denne i form av **Armstrong Whitworth Siskin II** fra 1922. Ingen av disse ble satt i produksjon. **Siskin III** fløy første gang i 1923 og 50 en-seters jagerfly og 12 to-seters treningsfly ble bygget for Royal Air Force. **Siskin IIIA** var en oppgardert versjon av Siskin III og fløy første gang 20. oktober 1925. I alt 412 Siskin IIIA ble bygget. De fleste ble levert til Royal Air Force, men noen ble også solgt til Canada og Estland. De siste Siskin IIIA ble tatt ut av operativ tjeneste hos Royal Air Force i 1932.

## Litteratur
* Angelucci, Enzo. *World Encyclopedia of Military Aircraft*. London: Jane's Publishing, 1981. .
* Dempsey, Daniel V. *A Tradition of Excellence: Canada's Airshow Team Heritage*. Victoria, BC: High Flight Enterprises, 2002. .
* Donald, David (ed.). *The Encyclopedia of World Aircraft*. London: Aerospace Publishing, 1997. .
* Bill Gunston. *World Encyclopaedia of Aero Engines*. Book Club Associates, 1986.
* Jackson, A.J. *British Civil Aircraft since 1919, Volume 1*. London: Putnam, 2nd Edition,1973. .
* Lumsden, Alec. "On Silver Wings — Part 5". *Aeroplane Monthly*, February 1991, Vol 19 No 2, Issue 214. pp.&nbsp;72–78. ISSN 0143-7240.
* Mason, Francis K. *The British Fighter Since 1912*. Annapolis, Maryland: Naval Institute Press, 1992. 
* Meekcoms, K J and Morgan, E B. *The British Aircraft Specification File.* Tonbridge, Kent, UK: Air-Britain, 1994. 
* Milberry, Larry. *Aviation in Canada*. Toronto: McGraw-Hill Ryerson Limited, 1979. .
* Milberry, Larry. *60 Years: The RCAF and CF Air Command 1924–1984*. Toronto: Canav Books, 1984. .
* Tapper, Oliver. *Armstrong Whitworth Aircraft since 1913*. London:Putnam, 1988. .
* Thetford, Owen. "On Silver Wings — Part 6". *Aeroplane Monthly*, March 1991, Vol 19 No 3, Issue 215, pp.&nbsp;138–144. London: IPC. ISSN  0143-7240.

## Eksterne lenker
* Armstrong Whitworth Siskin
Aurskog kirke

**Aurskog kirke** er en langkirke fra 1881 i Aurskog-Høland kommune i Akershus fylke. Kirken er en del av Den norske kirke og hører til Østre Borgesyssel prosti i Borg bispedømme.

Byggverket er i bindingsverk og har 580 plasser. Orgelet er bygget av August Nielsen i 1882.

Den militærnøytrale sonen som Norge og Sverige inngikk som del av fredsavtalen i Karlstad i 1905, ble definert å gå fra «sydvestre ende av Dyrerudtjern» til «Urskog kirke» videre til «søndre ende av Holmtjern».

## Referanser


## Litteratur
* 

## Eksterne lenker
* Aurskog menighet
* 
* Aurskog kirke i «Norges kirker»
*
Han Jiang

::**''Hanjiang** har også andre betydninger.*
*'Han Jiang** ([[tradisjonell kinesisk]]: 漢江; [[forenklet kinesisk]]: 汉江; [[pinyin]]: ''Hànjiāng'') i [[Folkerepublikken Kina]], tidligere kalt **Hanshui*' (漢水; *Hàn Shuǐ*), er den lengste sideelven til [[Yangtze]], og er  km lang. 

Han-elven har sine kilder i det sørvestre [[Shaanxi]] og renner så inn i [[Hubei]]. Den forener seg med Chang jiang i storbyen [[Wuhan]]. Elvemøtet deler byen i tre deler: [[Wuchang]], [[Hankou]] og [[Hanyang]].

Den største bielva er *Dan Jiang'', som er utbygd vest for Nanyang i provinsen Henan gjennom Danjiangkoudemningen (Hubei), ferdigstilt på 1950-tallet. Danjiangkou-reservoaret er den største kunstige innsjøen i Kina.

## Eksterne lenker
* 
* Agenda 21-kontoet, Kina – «Project Profiles, The Planning for the Protection and Management of Eco-environment of the Water Source of the Danjiangkou Reservoir».
Nordby kirke

**Nordby kirke** er en langkirke fra 1826 i Ås kommune, Søndre Follo prosti i Akershus fylke.

Byggverket er i tømmer og har 140 plasser. Kirken ble reist av løytnant Jørgen Brochmann etter at han hadde revet den gamle Nordby kirke.

## Referanser


## Eksterne lenker
* Sigrid og Håkon Christie: Nordby kirke i «Norges kirker»
* Nordby kirke
* 
*
Bjørkelangen kirke

**Bjørkelangen kirke** er en kirke konstruert i en rektangulær form, fra 1925 i Aurskog-Høland kommune, Akershus fylke. Den er en del av Den norske kirke og hører til Østre Borgesyssel prosti i Borg bispedømme.

Byggverket er i tre og har 250 plasser.

## Referanser


## Kilder
* 
* 

## Eksterne lenker
* Bjørkelangen menighet
* 
* Bjørkelangen kapell i «Norges kirker»
*
Løken kirke

**Løken kirke** *(Høland kirke)* er en langkirke fra 1883 i Aurskog-Høland kommune, Akershus fylke. Den er en del av Den norske kirke og hører til Østre Borgesyssel prosti i Borg bispedømme.

Byggverket er i tre og har 700 sitteplasser. Dette er den tredje kirken på Løken. De to foregående stod ved den gamle kirkegården lenger sørvest.

Orgelet er laget av August Nielsen anno 1884, ombygget av Norsk Orgel- og Harmoniumfabrikk 1965.

## Referanser


## Litteratur
* 

## Eksterne lenker
* 
* Løken kirke i «Norges kirker»
* Løken menighet
* 

## Galleri

Fil:Løken gamle kirke T033 01 0096.jpg|Gamlekirken som ble brukt frem til 1883
Fil:Løken kirke, Akershus - Riksantikvaren-T033 01 0033.jpg|Kirken rundt 1910-1920
Fil:Løken kirke interiør T033 01 0032.jpg|Altertavlen antas å være skåret av Torsten Hoff.
Setskog kirke

**Setskog kirke** er en langkirke fra 1874 i Aurskog-Høland kommune, Akershus fylke. Den er en del av Den norske kirke og hører til Østre Borgesyssel prosti i Borg bispedømme.

I kirken er det delvis gjenbrukt materialer fra den tidligere kirken (1846), som stod ved gården Bunes vestre, nord for innsjøen Setten.

Byggverket er i tre og har 190 plasser.

Adkomst til stedet er via fylkesvei 21.


Setskog kirke interiør T033 01 0031.tif|Interiør
Bunes kirkegård.jpg|Den tidligere kirken stod ved Bunes vestre, nord for Setten.


## Referanser


## Litteratur
* Setskog kirke i Norges kirker
* 

## Eksterne lenker
* 
*  
* Setskog menighet
Søndre Høland kirke

**Søndre Høland kirke** *(Hemnes kirke)* er en korskirke fra 1866 som ligger i Hemnes i Aurskog-Høland kommune i Akershus fylke. Den er en del av Den norske kirke og hører til Østre Borgesyssel prosti i Borg bispedømme.

Tegningene til kirken ble utarbeidet av Anders Haneborg på grunnlag av Christian H. Grosch' tegninger til Båstad kirke. Byggmestere var Gulbrand Johnsen og Andreas Sand. Byggverket er i tre og har 450 plasser.

Bildet i altertavlen er malt av Christen Brun i kopi etter Adolph Tidemand, og motivet er hans populære oppstandelsesbilde fra Bragernes kirke i Drammen. Klebersteinsdøpefonten er overtatt fra den tidligere kirken. Et orgel av Amund Eriksen fra 1866 ble ombygget av Norsk Orgel- og Harmoniumfabrikk i 1965. Kirken fikk nytt orgel i 2020 bygget av Br. Torkildsen Orgelbyggeri med gjenbruk av alle piper fra Amund Eriksens første orgel til kirken i 1866. Orgelet er bygget i Eriksens stil, og luftforsyningen er av tre kassebelger.

På kirkegården står et gravkapell fra 1924.

Kirken ble omtalt som *Hemnes kirke* inntil 1931, og *Søndre Høland kirke* etter den tid.

## Referanser


## Litteratur
* Søndre Høland (Hemnes) kirke i Norges kirker
* 

## Eksterne lenker
* 
* Søndre Høland menighet
*